Den 15-årige pige blev ramt af en bil, da hun sad bag på en knallert, ført en af 16-årig dreng. Drengen overså den ubetingede vigepligt fra Sæbybanestien ud til Skovalleen og kørte direkte ud foran en personbil, der kom kørende på Skovalleen. Føreren af bilen, en 25-årig kvinde, havde ifølge vagtchefen hos Nordjyllands Politiet ikke en chance for at undvige. Den 15 årige pige blev kørt med politieskorte til Aalborg Sygehus og hendes tilstand betegnes torsdag morgen fortsat som kritisk. Den 16-årige knallertkører slap med lettere skader og er indlagt på sygehuset i Hjørring, hvor politiet kort har afhørt ham. - Han erkender, at han har kørt knallerten og har overset vigepligten, og han fortæller, at både pigen og ham selv havde hjelm på, da de kørte, siger vagtchefen hos Nordjyllands Politi. Ulykken skete onsdag kort efter klokken 20.

Opsummering:
En 15-årig pige fra Frederikshavn er i livsfare efter en alvorlig trafikulykke onsdag aften.